Kudeta (drama)

Kudeta: Absolute Power Will Corrupt ("Kudeta: Kuasa Mutlak Memusnahkan") ialah sebuah siri drama televisyen Malaysia 2022 arahan bersama Imran Sheik dan Kroll Azry dengan skrip oleh June Tan, Zuli Ismail, Hadi M. Nor dan Imran Sheik. Dibintangi oleh Vanidah Imran, siri ini berdasarkan daripada filem Daulat (2020) yang ditayangkan di iflix. Ia diterbitkan di bawah Astro Originals dan disiarkan di Astro Ria bermula 20 November 2022 sehingga 8 Januari 2023.

Sinopsis
Mengisahkan tentang Mariam Imran yang baru dilantik sebagai Perdana Menteri wanita pertama di Masraya bagi menggantikan bekas Perdana Menteri ketika itu, Jamal yang dipenjarakan atas tuduhan jenayah yang dilakukan. Berikutan peristiwa tersebut, Mariam terpaksa bergabung dengan parti yang goya bagi mengelakkan rampasan kuasa dan terus mengekalkan kuasanya. Dalam tempoh seminggu pertama memegang jawatan sebagai Perdana Menteri, pelbagai isu terjadi seolah-olah rakyat dan pemimpin yang menentangnya mempersoal dan meragui kerajaan baru dibawah naungannya.

Tekanan berterusan diterima apabila berlaku penambahan ahli baru serta berlaku konflik kehidupan peribadi bersama suaminya, Yusuf. Sedikit sebanyak menjejaskan emosinya yang mana sekiranya tidak dibendung pastinya mampu mempengaruhi setiap keputusannya sebagai Perdana Menteri. Adakah pada akhirnya kerajaan yang baru dinaikkan ini akan tumbang dan berlaku penggulingan serta rampasan kuasa daripada musuh politik beliau?

Pelakon

Pelakon Utama
 Vanidah Imran sebagai Mariam Imran
 Aqasha sebagai Yusuf Ya'kub
 Aedy Ashraf sebagai Putra Pramudya
 Koe Yeet sebagai Flora Martell
 Sangeeta Krishnasamy sebagai Sunita Balaratnam
 Namron sebagai Hamid Nik Mohammad
 Adlin Aman Ramlie sebagai Rahman Rashdan

Pelakon Pembantu
 Tan Meng Kheng sebagai Heng
 Chelsia Ng sebagai Alison
 Zul Zamir sebagai Samad Hashim
 Fazlina Ahmad Daud sebagai Kak Gee
 Deen Maidin sebagai Tuan Zaki
 Chazy Nash sebagai Nick Chong
 Shemad Al-Jufri sebagai Shemad
 Lash Mokhtar sebagai Nazri
 Fikri Bazli sebagai Azman
 Azhar Hisham Mat Dan sebagai Khalid

Pelakon Istimewa
 Haeriyanto Hassan sebagai Meor Hassan
 Sasidaran Subramaniam sebagai Victor
 Nadia Kesmuawati sebagai Rosnah
 Tulang Kata sebagai Iqbal
 Ayez Shaukat Forseka sebagai Xander
 Anwar Mokles sebagai Santiago
 Fahad Iman sebagai Aidan
 Nia Atasha sebagai Aida
 Earnest Loh sebagai Michael Han
 Hakim Rahman sebagai Sabri
 Geoff Andre Feyaerts sebagai Mike Silva
 Zahidin Bastamam sebagai Husin
 Nur Ellyza Aziera Azizi sebagai Mariam Muda
 Nazira Izzaty Mohd Nasir sebagai Kawan Mariam Muda
 Iman Zulkarnain sebagai Azrul

Penampilan khas
 Maszlee Malik sebagai Jamal Banna

Episod

Penerbitan
Kudeta berdasarkan daripada filem Daulat yang ditayangkan pada 6 April 2020 di iflix.

Bekas Menteri Pendidikan, Maszlee Malik membuat penampilan khas, sekaligus menandakan percubaan sulung beliau dalam bidang lakonan.

Keluaran
Kudeta memulakan tayangan perdana di Astro Ria bermula 21 November 2022, sehari selepas tayangan perdana di Astro GO dan Astro On Demand. Ia turut disiarkan di PRIMEtime setiap Jumaat jam 10 malam.

Rujukan

Pautan luar
 

Drama Melayu 2022
Rancangan Astro Ria